Нобэрэ пщэдейрэ
ФокIадэм и 12, махуэку
Япэ медицинэ дэIэпыкъуныгъэ хуэныкъуэм зыщIэгъэкъуэным и дунейпсо махуэщ
1492 гъэм Колумб Христофор Америкэр зэрыщыIэр къихутащ.
1698 гъэм Урысей пащтыхьыгъуэм Таганрог къалэм и лъабжьэр щагъэтIылъащ.
1934 гъэм Латвием, Литвам, Эстонием политикэ зэгухьэныгъэ къызэрагъэпэщащ. Женевэ Iэ зыщытрадза а зэгурыIуэныгъэр тхыдэм хыхьащ Балтикэм и Антантэ цIэр иIэу.
1953 гъэм Хрущёв Никитэ КПСС-м и ЦК-м и япэ секретару хахащ.
1954 гъэм Краснодон щагъэуващ нэмыцэ фашистхэм я бийуэ а къалэм Хэку зауэшхуэм и лъэхъэнэм къыщызэрагъэпэща «ЩIэблэщIэ гвардие» зэгухьэныгъэм хэтахэм я фэеплъ.
1959 гъэм «Восток-Л» совет ракетэр япэу Мазэм лъэтащ икIи СССР-м и ныпымрэ гербымрэ ихьащ.
Франджы физик, Нобель и саугъэтыр зыхуагъэфэща Жолио-Кюри Ирен къызэралъхурэ илъэси 121-рэ ирокъу.
КъШР-м и цIыхубэ тхакIуэ Брат Хьэбас къызэралъхурэ илъэс 89-рэ ирокъу.
Театрымрэ киномрэ я актрисэ, режиссёр, СССР-м и цIыхубэ артисткэ Доронинэ Татьянэ къызэралъхурэ илъэс 86-рэ ирокъу.
Дирижёр, скрипкэм Iэзэ дыдэу зэреуэмкIэ дуней псом цIэрыIуэ щыхъуа, СССР-м и цIыхубэ артист Спиваков Владимир и ныбжьыр илъэс 75-рэ ирокъу.
Совет фигуристкэ, олимп чемпионкэ щэнейрэ хъуа, дунейм пщIэнейрэ пашэныгъэр щызыубыда, УФ-м и Къэрал Думэм и 5 — 6-нэ зэхуэсыгъуэхэм я депутату щыта Роднина Иринэ и ныбжьыр илъэс 70 ирокъу.
КъБР-м щIыхь зиIэ и артист ШэджыхьэщIэ Аслъэнбий и ныбжьыр илъэс 69-рэ ирокъу.
Урысей политик, УФ-м и ХэхакIуэ комиссэ нэхъыщхьэм и унафэщI Памфиловэ Эллэ и ныбжьыр илъэс 66-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 20 — 21-рэ, жэщым градуси 10 — 12 щыхъунущ.
ФокIадэм и 13, мэрем
Урысейм щылажьэ программистым и махуэщ
Байкал гуэлым и махуэщ
Канадэм щагъэлъапIэ адэшхуэ-анэшхуэхэм я махуэр
1736 гъэм Челябинск къалэм и лъабжьэр ягъэтIылъащ.
1741 гъэм Урысей империем унафэ къыщыдэкIащ лэжьэгъуэ махуэм и мар- дэр сыхьэт 15-м щIигъу зэрымыхъунум теухуауэ.
1762 гъэм Екатеринэ ЕтIуанэр пащтыхь къулыкъум пэрыуващ.
1745 гъэм «Атлас российский» географие къыдэкIыгъуэр япэу дунейм къытехьащ.
1929 гъэм инджылыз щIэныгъэлI-бактериолог Флеминг Александр и къэхутэныгъэщIэм — пенициллиным — и сэбэпынагъыр хэIущIыIу ищIащ.
1937 гъэм Iузэв-тенджыз ФIыцIэ крайр ягуэшащ Краснодар крайрэ Ростов областу.
1942 гъэм Сталинград зауэм щIидзащ.
1999 гъэм террористхэм Москва и Каширскэ шоссе уэрамым тет унэхэм ящыщ зыр къагъэуащ. Абы щIэсахэм ящыщу цIыхуи 124-рэ хэкIуэдащ.
Драматург, режиссёр, УФ-м щIыхь зиIэ и артист, КъБР-м и цIыхубэ артист Тубай Мухьэмэд къызэралъхурэ илъэс 99-рэ ирокъу.
Партизанкэ, Совет Союзым и ЛIыхъужь Космодемьянская Зое къызэралъхурэ илъэс 95-рэ ирокъу. ЦIыхубзхэм ящыщу аращ а цIэ лъапIэр япэу зыфIащар.
Шэрджэс тхакIуэ Шорэ Хьэсин и ныбжьыр илъэс 84-рэ ирокъу.
КъБР-м щIыхь зиIэ и егъэджакIуэ Бицу Георгий и ныбжьыр илъэс 81-рэ ирокъу.
Мэкъумэш щIэныгъэхэм я доктор, КъБКъМА-м и профессор Джыназ Борис и ныбжьыр илъэс 77-рэ ирокъу.
УэрэджыIакIуэ, усакIуэ, композитор, УФ-м и цIыхубэ артист Розенбаум Александр и ныбжьыр илъэс 67-рэ ирокъу.
Тележурналисткэ, «НТВ телекомпание» АО-м и генеральнэ унафэщIым и къуэдзэ, хъыбарыщIэхэмкIэ къудамэм и редактор нэхъыщхьэ Митковэ Татьянэ и ныбжьыр илъэс 62-рэ ирокъу.
Урысей журналист, «Совершенно секретно» газетым и редактор нэхъыщхьэу щыта Боровик Артём къызэралъхурэ илъэс 58-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 22 — 23-рэ, жэщым градуси 9 — 12 щыхъунущ.
